smcproject/ml-wiki-sentences huggingface dataset:
ബിരുദാനന്തര ബിരുദധാരികൾ, പിഎച്ച്ഡിക്കാർ എന്നിവർ സ്പെഷ്യലിസ്റ്റ് നഴ്സുമാരായും അധ്യാപകരായും സേവനം ചെയ്തു വരുന്നു.
ഏകദേശം ഇരുന്നൂലധികം സ്പെഷ്യാലിറ്റികൾ ഉള്ള ഒരു ആരോഗ്യമേഖലയാണ് നഴ്സിംഗ്.
ഇതിൽ ഒരു പ്രത്യേക വിഭാഗത്തിൽ പരിശീലനം നേടാൻ കഴിയും.
ഇത് പലപ്പോഴും ഉയർന്ന ശമ്പളം നേടുന്നതിനും വിദഗ്ദ സേവനങ്ങളുടെ ആവശ്യം വർധിപ്പിക്കുന്നതിനും ഇടയാക്കും.
വിശേഷിച്ചു വിദേശ രാജ്യങ്ങളിൽ ഇത്തരം കോഴ്സുകൾ ചെയ്യുന്നത് ഗുണകരമാണ്.
നഴ്സിംഗിൽ ഒരു വ്യക്തിയുടെ താൽപര്യം എന്തുതന്നെയായാലും അവർക്ക് താല്പര്യം ഉള്ള ഒരു പ്രത്യേക സ്പെഷ്യാലിറ്റി കണ്ടെത്താൻ സാധിക്കും.
കൂടാതെ നഴ്സിംഗ് ബിരുദധാരികൾക്ക് ഹോസ്പിറ്റൽ അഡ്മിനിസ്ട്രേഷൻ (MSc അല്ലെങ്കിൽ MBA), ഹെൽത്ത്‌ കെയർ മാനേജ്മെന്റ്(MSc അല്ലെങ്കിൽ MBA), ഹെൽത്ത്‌ ആൻഡ് സോഷ്യൽ കെയർ (MSc അല്ലെങ്കിൽ MBA), പബ്ലിക് ഹെൽത്ത് (MPH), ഹെൽത്ത്‌ ആൻഡ് സോഷ്യൽ കെയർ (MSc അല്ലെങ്കിൽ MBA), ക്ലിനിക്കൽ റിസർച്ച് (MSc), ഹെൽത്ത്‌ ഇൻഫർമാറ്റിക്‌സ്‌ (MSc), മെഡിക്കൽ സ്റ്റാറ്റിസ്റ്റിക്സ്, സോഷ്യൽ വർക്ക്‌ (MSW) തുടങ്ങിയ വിവിധ ആരോഗ്യ അനുബന്ധ മേഖലകളിൽ തുടർപഠനം നടത്തുവാനും ബി എസ് സി നഴ്സിംഗ് ബിരുദധാരികൾക്ക് അവസരമുണ്ട്.
കേരളത്തിലെ തൊഴിൽ സാധ്യതകൾ
കേരളത്തിൽ നഴ്സിംഗ് രംഗത്ത് മികച്ച തൊഴിൽ സാധ്യതകൾ നിലനിൽക്കുന്നത് സർക്കാർ മേഖലയിൽ തന്നെയാണെന്ന് പറയാം.
മെഡിക്കൽ കോളേജ് ആശുപത്രികൾ, ജില്ലാ -ജനറൽ -താലൂക്ക് ആശുപത്രികൾ, സ്ത്രീകളുടെയും കുട്ടികളുടെയും ആശുപത്രി, സാമൂഹികാരോഗ്യ കേന്ദ്രങ്ങൾ, കുടുംബാരോഗ്യ കേന്ദ്രങ്ങൾ, പ്രാഥമിക ആരോഗ്യ കേന്ദ്രങ്ങൾ, സ്പെഷ്യൽ സ്കൂളുകൾ തുടങ്ങിയവ നഴ്സിംഗ് ഓഫീസർമാർക്ക് താരതമ്യേനെ മെച്ചപ്പെട്ട തൊഴിൽ അവസരങ്ങൾ നൽകുന്നുണ്ട്.
നാല് വർഷത്തെ ബി എസ് സി നഴ്സിംഗ് കോഴ്സിനാണ് കൂടുതൽ സാധ്യത ഉള്ളത്.
ജി എൻ എം കോഴ്സ് ചെയ്യുന്നവർക്കും അവസരങ്ങളുണ്ട്.
കേന്ദ്ര സർക്കാർ സ്ഥാപനമായ തിരുവനന്തപുരം ശ്രീചിത്ര ഇൻസ്റ്റിറ്റ്യൂട്ട്, റീജിയണൽ കാൻസർ സെന്റർ തിരുവനന്തപുരം, മലബാർ കാൻസർ സെന്റർ തുടങ്ങിയവയും നഴ്സുമാർക് നല്ല അവസരം നൽകുന്നുണ്ട്.
സ്വകാര്യ മേഖലയിൽ ധാരാളം മെഡിക്കൽ കോളേജ് ആശുപത്രികൾ, കോർപ്പറേറ്റ് ആശുപത്രികൾ, ചെറിയ ആശുപത്രികൾ, ക്ലിനിക്കുകൾ, നഴ്സിംഗ് ഹോമുകൾ, കെയർ ഹോമുകൾ, സ്പെഷ്യൽ സ്കൂളുകൾ തുടങ്ങിയവ കേരളത്തിൽ പ്രവർത്തിച്ചു വരുന്നു.
എന്നാൽ ചില സ്വകാര്യ ആശുപത്രികളിൽ നഴ്സുമാരുടെ സംഘടനയുടെ നേതൃത്വത്തിൽ കൂടുതൽ സാലറിയും മെച്ചപ്പെട്ട തൊഴിൽ സാഹചര്യങ്ങളും തേടി നഴ്സുമാർ സമരം ചെയ്തത് വലിയ വാർത്താ പ്രാധാന്യം നേടിയിരുന്നു.
NORCET (നോർസറ്റ്)
കേന്ദ്രസർക്കാർ ജോലി ആഗ്രഹിക്കുന്ന നഴ്സുമാർക്കുള്ള ഒരു പരീക്ഷയാണിത്.
രാജ്യത്തെ മികച്ച  ആശുപത്രികളായ ആൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് അഥവാ AIIMS (ഐയിംസ്), NITRD ന്യൂ ഡൽഹി, CNCI കൊൽക്കത്ത, AIIPMR മുംബൈ തുടങ്ങിയ മുൻനിര കേന്ദ്ര സർക്കാർ സ്ഥാപനങ്ങളിലെ നഴ്സിംഗ് ഓഫീസർമാരുടെ തിരഞ്ഞെടുപ്പിന് വേണ്ടി അഖിലെൻഡ്യാ തലത്തിൽ നോർസറ്റ്- നഴ്സിംഗ് ഓഫീസർ റിക്രൂട്മെന്റ് കോമൺ എലിജിബിലിറ്റി ടെസ്റ്റ്‌ (Nursing Officer Recruitment Common Eligibility Test- NORCET) എന്ന പേരിൽ പരീക്ഷ നടത്തി വരുന്നു.
2020-ലാണ് ഇത്തരം ഒരു പരീക്ഷ ആദ്യമായി ആരംഭിച്ചത്.
ഇന്ത്യയിൽ നഴ്സിംഗ് രംഗത്ത് മികച്ച വേതനവും ആനുകൂല്യങ്ങളും ലഭിക്കുന്നത് എയിംസിൽ തന്നെയെന്ന് പറയാം.
തുടക്കത്തിൽ തന്നെ മികച്ച ശമ്പളം നേടാനാകുന്നുവെന്ന ഗുണവുമുണ്ട്.
ധാരാളം മലയാളികൾ ആണ് ഇവിടങ്ങളിൽ ജോലി ചെയ്യുന്നത്.
ആയിരക്കണക്കിന് ഒഴിവുകളാണ് ഇവിടങ്ങളിൽ റിപ്പോർട്ട്‌ ചെയ്യപ്പെട്ടിരുന്നത്.
നഴ്സിങ് ബിരുദം അഥവാ നാല് വർഷത്തെ ബിഎസ്സി നഴ്സിങ് യോഗ്യതയുള്ളവർക്കാണ് ഇവിടങ്ങളിലേക്ക് അപേക്ഷിക്കാൻ സാധിക്കുക.
എന്നിരുന്നാലും നിശ്ചിത വർഷം പ്രവർത്തി പരിചയമുള്ള ഡിപ്ലോമ യോഗ്യതയുള്ള GNM നഴ്സുമാർക്കും അവസരം ലഭ്യമാക്കിയിട്ടുണ്ട്.
കേരളത്തിൽ ഈ പരീക്ഷയ്ക്ക് ധാരാളം കേന്ദ്രങ്ങൾ അനുവദിച്ചിരുന്നു.
ഇന്ത്യയിലെ പ്രസിദ്ധമായ AIIMS ആശുപത്രികൾ താഴെ കൊടുക്കുന്നു.
* AIIMS ന്യൂ ഡൽഹി
* AIIMS ഗൊരഖ്പുർ, ഉത്തർ പ്രദേശ്
* AIIMS റേ ബറേലി, ഉത്തർ പ്രദേശ്
* AIIMS ഭോപ്പാൽ, മധ്യ പ്രദേശ്
* AIIMS ബാധിണ്ട, പഞ്ചാബ്
* AIIMS ഭുവനേശ്വർ, ഒറീസ്സ
* AIIMS മധുരൈ, തമിഴ് നാട്
* AIIMS ബിബിനഗർ, ഹൈദരാബാദ്, തെലങ്കാന
* AIIMS മംഗളാഗിരി, ആന്ധ്രാ പ്രദേശ്
* AIIMS നാഗ്പുർ, മഹാരാഷ്ട്ര
* AIIMS റായിപുർ, ചത്തിസ്ഗഡ്
* AIIMS ബിലാസ്പുർ, ചത്തിസ്ഗഡ്
* AIIMS ഗുവാഹത്തി, ആസ്സാം
* AIIMS രാജ്‌കോട്ട്, ഗുജറാത്ത്
* AIIMS പട്ന, ബീഹാർ
* AIIMS ജോദ്പുർ, രാജസ്ഥാൻ
* AIIMS ഋഷികേശ്, ഉത്തരാഖണ്ഡ്
* AIIMS ദിയോഖർ, ഉത്തരാഖണ്ഡ്
* AIIMS കല്യാണി, കൊൽക്കത്ത, വെസ്റ്റ് ബംഗാൾ
* AIIMS വിജയ്പുർ, ജമ്മു ആൻഡ് കശ്മീർ .
വിദേശ അവസരങ്ങൾ
വിദേശത്ത് മികച്ച ഒരു ജോലി ആഗ്രഹിക്കുന്ന ഇന്ത്യക്കാർക്ക്, പ്രത്യേകിച്ച് മലയാളികൾക്ക്  ഏറ്റവും അനുയോജ്യമായ തൊഴിൽ മേഖലയാണ് നഴ്സിംഗ്.
ആഗോള തലത്തിൽ നഴ്സുമാർക്കുള്ള വർധിച്ച തൊഴിൽ സാധ്യതകൾ ഇതിന്റെ പ്രധാന കാരണമാണ്.
സ്ത്രീകൾക്ക് മാത്രമല്ല പുരുഷന്മാരായ നഴ്സുമാർക്കും വിദേശ രാജ്യങ്ങളിൽ വലിയ സാധ്യതകൾ തന്നെയാണ് ഉള്ളത്.
പല രാജ്യങ്ങളിലും നഴ്സുമാർക്ക് ഉയർന്ന ശമ്പളം ലഭിക്കാനും, സ്ഥാനക്കയറ്റത്തിനും, സൗജന്യമായി ഉന്നത പഠനത്തിനും അവസരങ്ങളുണ്ട്.
ധാരാളം മലയാളികളായ നഴ്സുമാർ ഇവിടങ്ങളിൽ സ്തുത്യർഹ സേവനം അനുഷ്ഠിച്ചു വരുന്നു.
പലപ്പോഴും ലോകത്തിലെ ഏറ്റവും മികച്ച നഴ്സുമാർ എന്ന പദവി മലയാളി നഴ്സുമാരെ തേടിയെത്താറുണ്ട്.
അമേരിക്കൻ ഐക്യനാടുകൾ , കാനഡ , യുകെ , ജർമ്മനി , അയർലന്റ് , ഓസ്ട്രേലിയ , ന്യൂസീലൻഡ് , മാൾട്ട , ബെൽജിയം , യുഎഇ , കുവൈറ്റ് ‌, ഖത്തർ , സൗദി അറേബ്യ , ഇസ്രയേൽ , സിംഗപ്പൂർ തുടങ്ങിയ വിദേശ രാജ്യങ്ങളിൽ ധാരാളം മലയാളി നഴ്സുമാർ ജോലി ചെയ്യുന്നുണ്ട്.
എന്നാൽ ഇവിടങ്ങളിലെ തൊഴിൽ റിക്രൂട്ട്മെന്റുകളെപ്പറ്റി ശരിയായ അറിവ് പലർക്കുമില്ല, അതുകാരണം പലവിധ ചതിക്കുഴികളിലും ആളുകൾ അകപ്പെടാറുണ്ട്, സാമ്പത്തികം നഷ്ടപ്പെടാറുമുണ്ട്.
കേരള സർക്കാർ സ്ഥാപനങ്ങളായ നോർക്ക റൂട്സ് (Norka Roots), ODEPC, മറ്റു മികച്ച സ്വകാര്യ ഏജൻസികൾ തുടങ്ങിയവ നഴ്സുമാർക്ക് വേണ്ടി വിദേശത്തേക്ക് ജോലി അവസരവും പരിശീലനവും  സൗജന്യമായോ അല്ലെങ്കിൽ ചിലവ് കുറഞ്ഞ രീതിയിലോ നൽകി വരുന്നുണ്ട്.
യൂറോപ്യൻ രാജ്യങ്ങളിൽ ഇംഗ്ലീഷ്, ജർമൻ, ഡച്ച് തുടങ്ങിയ ഭാഷാ പ്രാവീണ്യം ഇല്ലാത്തത് കൊണ്ട് ജോലി ലഭിക്കാത്തവരും അനേകമുണ്ട്.
വിദേശ ജോലിക്ക് വേണ്ടി മാത്രമായി നാലു വർഷത്തെ ബിഎസ്‌സി നഴ്സിംഗ് പഠിക്കുന്നവരും ധാരാളം.
ലോക നിലവാരത്തിലുള്ള നാലുവർഷത്തെ നഴ്സിംഗ് ബിരുദം വിദേശ രാജ്യങ്ങളിലും ഐയിംസ് പോലെയുള്ള ഇന്ത്യയിലെ മുൻനിര മെഡിക്കൽ കോളേജ് ആശുപത്രികളിലും ഏറെ സ്വീകാര്യമാണ് എന്നതാണ് കാരണം.
സ്ത്രീകൾക്ക് മാത്രമല്ല, പുരുഷ നഴ്സുമാർക്കും (Male nurse) വിദേശ രാജ്യങ്ങളിൽ നല്ല അവസരങ്ങൾ ലഭ്യമാണ്.
പശ്ചാത്യ രാജ്യങ്ങളിൽ പൊതുവേ തൊഴിൽ സാധ്യതയുള്ള മെഡിസിൻ, ഐടി , സോഷ്യൽ വർക്ക് (സോഷ്യൽ വർക്കർ), ഹോട്ടൽ മാനേജ്മെന്റ് ആൻഡ് കാറ്ററിംഗ്, ഒക്യുപേഷണൽ തെറാപ്പി , എൻജിനീയറിങ്ങ് , ഫാർമസി തുടങ്ങിയവ പോലെതന്നെ മികച്ച ജോലി സാധ്യത ഉള്ള ഒരു മേഖലയാണ് നഴ്സിംഗ്.
വടക്കേ അമേരിക്കയിലെ രാജ്യങ്ങളായ കാനഡ, യൂഎസ്എ, യൂറോപ്യൻ രാജ്യങ്ങളായ യുകെ, അയർലണ്ട്, ജർമ്മനി, ബെൽജിയം, ഇറ്റലി, മാൾട്ട, സ്വീഡൻ, ഡെന്മാർക്ക്, സ്വിറ്റ്സർലൻഡ്, ഓസ്ട്രേലിയ, ന്യൂസിലാൻഡ് തുടങ്ങിയ വികസിത പശ്ചാത്യ രാജ്യങ്ങളിലും, സിങ്കപ്പൂർ തുടങ്ങിയ പല രാജ്യങ്ങളിലും കേരളത്തിലെ നഴ്സുമാർക്ക് നല്ല അവസരങ്ങളുണ്ട്.
ബിരുദാനന്തര ബിരുദധാരികളായ എം എസ്സി നഴ്സിംഗ് കഴിഞ്ഞവർക്ക് സ്പെഷ്യലിസ്റ്റ് നഴ്സുമാരോ അധ്യാപകരോ ഗവേഷകരോ ആകാം.
ഇത്തരം രാജ്യങ്ങളിൽ നഴ്സുമാർക്ക് കുടുംബത്തോടൊപ്പം പോകാൻ സാധിക്കും; പ്രത്യേകിച്ച് നഴ്സിന്റെ പങ്കാളിക്ക് അവിടെ ജോലി ചെയ്യാൻ സാധിക്കുമെന്നത് ഇതിന്റെ ആകർഷണീയത വർധിപ്പിക്കുന്നു.
ഇവിടങ്ങളിൽ ജോലി ലഭിക്കുന്നതിന് വേണ്ടി  ഐഎൽട്സ് (IELTS), ഒഇടി (OET), പിടിഇ (PTE), ടോഫൽ (TOEFL), ജർമൻ ഭാഷ, ഡാനിഷ് ഭാഷ പോലെയുള്ള പരീക്ഷകൾ നിർദിഷ്ട സ്കോർ നേടി വിജയിക്കേണ്ടതുണ്ട്.
അമേരിക്കൻ ഐക്യനാടുകൾ, കാനഡ, ഓസ്ട്രേലിയ തുടങ്ങിയ രാജ്യങ്ങളിൽ NCLEX RN പരീക്ഷ അവിടുത്തെ നഴ്സിംഗ് രംഗത്തേക്കുള്ള ചുവടുവയ്‌പ്പാണ്.
യുകെയിൽ (സിബിടി) കമ്പ്യൂട്ടർ അടിസ്ഥാനപ്പെടുത്തിയുള്ള പരീക്ഷയായ CBT, പ്രായോഗിക പരീക്ഷയായ OSCE എന്നിവ  വിജയിക്കേണ്ടതുണ്ട്.
യുകെയിലെ ഏറ്റവും പ്രധാനപ്പെട്ട സർക്കാർ ആരോഗ്യ സേവന ദാതാവായ ‘എൻ എച്ച് എസ് (NHS)’ കേരളത്തിൽ നിന്നും ധാരാളം നഴ്സുമാരെ നിയമിച്ചിരുന്നു.
കൂടാതെ യുകെയിൽ ഹെൽത്ത്‌ കെയർ അസിസ്റ്റന്റ് അല്ലെങ്കിൽ സീനിയർ കെയറർ ആയി കുറഞ്ഞത് ഒരു വർഷം എങ്കിലും ജോലി ചെയ്ത വിദേശ നഴ്സുമാർക്ക് ഇംഗ്ലീഷ് പ്രാവീണ്യത്തിനുള്ള പരീക്ഷ ഇല്ലാതെ തന്നെ രജിസ്റ്റർഡ് നഴ്സ് ആകാൻ അവസരമുണ്ട്.
ധാരാളം മലയാളി നഴ്സുമാരാണ് ഈ മാർഗത്തിലൂടെ യുകെയിൽ നഴ്സുമാരായി മാറിയത്.
ജർമൻ ഭാഷയിലെ നിശ്ചിത സ്കോർ ജർമ്മനിയിലേക്കുള്ള വാതായനങ്ങൾ തുറക്കുന്നു.
കേരള സർക്കാർ സ്ഥാപനമായ നോർക്കയും ജർമൻ ഫെഡറൽ എംപ്ലോയ്മെന്റ് ഏജൻസിയും ചേർന്നു സൗജന്യമായി ജർമ്മനിയിലേക്ക് പ്രഗത്ഭരായ മലയാളി നഴ്സുമാർക്ക് നിയമനം നൽകുന്ന പദ്ധതിയാണ് ട്രിപ്പിൾ വിൻ.
ഉദ്യോഗാർഥിയുടെ ഇംഗ്ലീഷ് പരിജ്ഞാനം IELTS/OET/TOEFL പോലെയുള്ള പരീക്ഷകൾ കൊണ്ട് വിലയിരുത്തപ്പെടുമ്പോൾ, നഴ്സിംഗ് വിജ്ഞാനം മറ്റ് പരീക്ഷകളിലൂടെ അളക്കപ്പെടുന്നു.
സിങ്കപ്പൂരിൽ നഴ്സ് ആയി ജോലി നെടുവാൻ എസ്എൻബി പരീക്ഷ (SNB RN) വിജയിക്കേണ്ടത് അനിവാര്യമാണ്.
യുഎഇ, ഒമാൻ, ഖത്തർ, സൗദി അറേബ്യ, കുവൈറ്റ്‌, ബഹ്‌റൈൻ, ഇസ്രയേൽ തുടങ്ങിയ മിഡില് ഈസ്റ്റ്‌/ഗൾഫ് രാജ്യങ്ങളിലും ഇന്ത്യൻ നഴ്സുമാർക്ക് അവസരമുണ്ട്.
ഡിഎച്ച്എ (DHA), പ്രൊമെട്രിക് (Prometric), ഹാദ് (HAAD), എംഒഎച്ച് (MOH) തുടങ്ങിയ അതാത് രാജ്യങ്ങളിലെ ആരോഗ്യ മന്ത്രാലയം നടത്തുന്ന പരീക്ഷകളാണ് അതിന് വേണ്ടി എഴുതേണ്ടത്.
മേല്പറഞ്ഞ നിയമങ്ങളിൽ കാലാനുശ്രുതമായി മാറ്റങ്ങൾ വരാറുണ്ട്.
ഇത് അതാത് രാജ്യത്തെ ആരോഗ്യവകുപ്പുമായി ബന്ധപ്പെട്ട വെബ്സൈറ്റുകളിൽ പ്രസിദ്ധപ്പെടുത്താറുണ്ട്.
ശരിയായ പരിശീലനം നേടുക ആണെങ്കിൽ ആർക്കും നഴ്സിംഗ് മേഖലയിൽ മികച്ച ജോലിയും മെച്ചപ്പെട്ട ശമ്പളവും നേടാൻ സാധിക്കുമെന്നതിൽ സംശയം ഇല്ല .
NCLEX-RN
അമേരിക്കൻ ഐക്യനാടുകൾ (USA), കാനഡ , ഓസ്ട്രേലിയ തുടങ്ങിയ ചില വികസിത രാജ്യങ്ങളിൽ രജിസ്റ്റർഡ് നേഴ്സ് (RN) ആയി ജോലി ചെയ്യാൻ ആവശ്യമായ പരീക്ഷയാണ് “The National Council Licensure Examination” അഥവാ NCLEX-RN.
NCLEX-PN എന്നൊരു വകഭേദവും ഈ പരീക്ഷയ്ക്കുണ്ട്.
യുകെ , അയർലണ്ട് , ന്യൂസിലാൻഡ് തുടങ്ങിയ രാജ്യങ്ങളും ഈ പരീക്ഷ അംഗീകരിക്കുന്നുണ്ട്.
നാല് വർഷത്തെ ബി എസ് സി നഴ്സിംഗ് യോഗ്യത ഉള്ളവർക്ക് മേല്പറഞ്ഞ രാജ്യങ്ങളിൽ നേഴ്സ് ആയി ജോലി ലഭിക്കാൻ സാധ്യതകൾ ഉണ്ട്.
കേരളത്തിൽ NCLEX പരീക്ഷയ്ക്ക്  പരിശീലനം നൽകുന്ന ധാരാളം സ്ഥാപനങ്ങൾ ഉണ്ട്.
ഇന്ത്യയിൽ NCLEX-RN പരീക്ഷ എഴുതുവാൻ ധാരാളം കേന്ദ്രങ്ങൾ അനുവദിച്ചിട്ടുണ്ട്.
ഇന്ത്യയിലെ ചില NCLEX പരീക്ഷ കേന്ദ്രങ്ങൾ താഴെ കൊടുക്കുന്നു.
കലാകാലങ്ങളിൽ ഇവയ്ക്ക് മാറ്റം വരാം.
Bangalore Chennai Hyderabad Mumbai Ahmedabad Gurugram Noida New Delhi Chandigarh Amritsar വിദേശ രാജ്യങ്ങളിലെ നഴ്സിംഗ് മേഖലയുടെ വളർച്ച
വിദേശ രാജ്യങ്ങളിൽ നഴ്സിംഗ് പൂർണമായും സ്വതന്ത്രമായ ഒരു പ്രൊഫഷൻ ആണ്.
ഡോക്ടർമാരെ പോലെയോ മറ്റു ആരോഗ്യ വിദഗ്ദരെ പോലെയോ തത്തുല്യമായ അംഗീകാരവും സ്ഥാനക്കയറ്റവും സ്പെഷ്യലിസ്റ്റ് നേഴ്സ് തസ്തികകളും വിദേശ രാജ്യങ്ങളിൽ നഴ്സിംഗ് പ്രൊഫഷണലുകൾക്ക് ലഭ്യമാണ്.
സ്ത്രീകൾക്കും പുരുഷന്മാർക്കും അവിടെ തുല്യമായ തൊഴിൽ സാധ്യതകളാണ് ഈ മേഖലയിൽ ഉള്ളത്.
രോഗികളുമായി ബന്ധപ്പെട്ട സുപ്രധാന തീരുമാനങ്ങൾ എടുക്കുന്നതിലും നഴ്സുമാർക്ക് തുല്യ പങ്കാളിത്തമുണ്ട്.
അവിടെ ആശുപത്രികളിൽ രണ്ടു രീതിയിൽ ഉള്ള നഴ്സുമാരെ കാണാം.
പുറമെക്കുള്ള  ഏജൻസികളിൽ നിന്നുള്ള ഏജൻസി നഴ്സിംഗ് ഓഫീസറും,  സ്ഥാപനത്തിൽ തന്നെയുള്ള സ്റ്റാഫ്‌ നഴ്സിംഗ് ഓഫീസറും.
വിദേശ രാജ്യങ്ങളിൽ എല്ലാ പ്രൊഫഷണൽസും ഉൾപ്പെടുന്ന ഒരു ടീം വർക്ക്‌ ആണ് ആരോഗ്യമേഖലയിൽ നടക്കാറുള്ളത്.
ഫാമിലി നഴ്സിങ്, ജറെന്റോളോജി, വുമൺ ഹെൽത്ത്, നേഴ്സ് അറ്റോണി, ഓൺകോളജി, ഗൈനക്കോളജിക്കൽ നിയോനാറ്റൽ നഴ്‌സിംഗ്, ഇൻഫെക്ഷൻ കണ്ട്രോൾ, മെന്റൽ  ഹെൽത്ത് നഴ്സിംഗ്, ഓർത്തോപീഡിക് നഴ്സിംഗ്, നഴ്സിംഗ് അഡ്വക്കേറ്റ്, പബ്ലിക് ഹെൽത്ത് നഴ്സിംഗ്, പീഡിയാട്രിക് നഴ്സിംഗ്, കോസ്മെറ്റിക് നഴ്സിംഗ്, ഫോറെൻസിക് നഴ്സിംഗ്, സെക്ഷ്വൽ ആൻഡ് റിപ്രോഡക്റ്റീവ് ഹെൽത്ത്‌ നഴ്സിംഗ്, സ്കൂൾ ഹെൽത്ത്‌ നഴ്സിംഗ്, പാലിയേറ്റീവ് ക്ലിനിക്കൽ നഴ്സിംഗ്, ഒക്കുപെഷണൽ ഹെൽത്ത്‌ നഴ്സിംഗ് തുടങ്ങിയവ വിദേശ രാജ്യങ്ങളിൾ വളരെ നേരത്തെ വളർച്ച പ്രാപിച്ചിട്ടുണ്ട്.
ഇത്തരം മേഖലകളിൽ പ്രത്യേകം ബിരുദതലം മുതൽ തന്നെ കോഴ്സുകൾ അവിടെ ലഭ്യമാണ്.
ആരോഗ്യ രംഗത്തെ ഓരോ തലത്തിലും ബിരുദാനന്തര ബിരുദ കോഴ്സുകളും പിജി ഡിപ്ലോമ കോഴ്സുകളും ലഭ്യമാണ്.
ഇവയിൽ പലതും നിലവിൽ ജോലി ചെയ്യുന്ന ആളുകൾക്ക് സ്കോളർഷിപ്പോടെ സൗജന്യമായി ലഭ്യമാക്കിയിട്ടുണ്ട്.
പലതും ഓൺലൈൻ ആയിട്ടും, പാർട്ട്‌ ടൈം ആയി പോലും ചെയ്യുവാൻ സാധിക്കും.
ഇന്ന് കാനഡ, യുണൈറ്റഡ് സ്റ്റേറ്റ്സ് ഓഫ് അമേരിക്ക, യൂകെ, ജർമ്മനി, അയർലണ്ട്, ഫ്രാൻസ്, ഇറ്റലി, സ്വിറ്റ്സർലൻഡ്, ബെൽജിയം, നോർവേ, ഡെന്മാർക്ക്, ഓസ്ട്രേലിയ, ന്യൂസിലൻഡ്, സിങ്കപ്പൂർ, ജപ്പാൻ മുതലായ ഒട്ടേറെ രാജ്യങ്ങളിൽ നഴ്സിംഗ് മേഖല വളരെയേറെ വികസിച്ചിട്ടുണ്ട്.
ഇവിടങ്ങളിൽ രജിസ്റ്റർഡ് നഴ്സിംഗ് ഓഫീസർ, മെന്റൽ ഹെൽത്ത്‌ സ്പെഷ്യലിസ്റ്റ് നേഴ്സ്, ചീഫ് നഴ്സിംഗ് ഓഫീസർ, പബ്ലിക് ഹെൽത്ത്‌ സ്പെഷ്യലിസ്റ്റ് നഴ്സിംഗ് ഓഫീസർ, സെക്ഷ്വൽ ഹെൽത്ത്‌ സ്പെഷ്യലിസ്റ്റ് നഴ്സിംഗ് ഓഫീസർ, റിപ്രോഡക്റ്റീവ് സ്പെഷ്യലിസ്റ്റ് നഴ്സിംഗ് ഓഫീസർ,‌ ക്ലിനിക്കൽ ലീഡ്, നഴ്സിംഗ് മാനേജർ, ക്ലിനിക്കൽ സർവീസ് മാനേജർ, സ്പെഷ്യലിസ്റ്റ് നഴ്സിംഗ് ഓഫീസർ, പാലിയേറ്റീവ് ക്ലിനിക്കൽ നഴ്‌സ്‌ സ്പെഷ്യലിസ്റ്റ്, പബ്ലിക് ഹെൽത്ത്‌ നഴ്‌സ്‌ പ്രാക്ടീഷണർ, നേഴ്സ് പ്രാക്ടീഷണർ, അഡ്വാൻസ്ഡ് നേഴ്സ് പ്രാക്ടീഷണർ, ക്ലിനിക്കൽ ഡയറക്ടർ, ഡിസ്ട്രിക്ട് നഴ്സിംഗ് ഓഫീസർ, ഒക്കുപെഷണൽ ഹെൽത്ത്‌ സ്പെഷ്യലിസ്റ്റ് നഴ്സ്, ഹെൽത്ത്‌ ആൻഡ് സേഫ്റ്റി സ്പെഷ്യലിസ്റ്റ് നഴ്സ്, സ്കൂൾ ഹെൽത്ത്‌ സ്പെഷ്യലിസ്റ്റ് നേഴ്സ്, ഇൻഡസ്ട്രിയൽ സ്പെഷ്യലിസ്റ്റ് നഴ്സിംഗ് ഓഫീസർ  തുടങ്ങി ആരോഗ്യമേഖലയിലെ ഓരോ വിഭാഗങ്ങളുമായി ബന്ധപ്പെട്ട ഉയർന്ന തസ്തികകളിൽ വിദഗ്ദ നഴ്സുമാർ മെച്ചപ്പെട്ട പ്രവർത്തനം കാഴ്ചവെച്ചു വരുന്നു.
സ്കൂളുകളിൽ കുട്ടികളുടെ ആരോഗ്യസുരക്ഷക്കായി സ്കൂൾ ഹെൽത്ത്‌ സ്പെഷ്യലിസ്റ്റ് നഴ്‌സ്‌, തൊഴിൽ മേഖലകളിൽ തൊഴിലാളികൾക്ക് വേണ്ടി ഒക്കുപെഷണൽ ഹെൽത്ത്‌ സ്പെഷ്യലിസ്റ്റ് നഴ്‌സ്‌, വ്യവസായരംഗത്ത് ഇൻഡസ്ട്രിയൽ സ്പെഷ്യലിസ്റ്റ് നഴ്‌സ്‌ തുടങ്ങിയ വിദഗ്ദ നഴ്സിംഗ് സേവനങ്ങൾ ഇവിടെ വ്യാപകമാണ്.
അതുകൊണ്ട് തന്നെ അത്യാവശ്യ ഘട്ടങ്ങളിൽ അതിവേഗം കാര്യക്ഷമമായി ഇടപെടാൻ സാധിക്കുന്നു.
ആദ്യമായി ആംബുലൻസുകളിൽ വിദഗ്ദ നഴ്സുമാരെ നിയമിച്ചുകൊണ്ട് അടിയന്തര ജീവൻരക്ഷാ ചികിത്സ നൽകി തുടങ്ങിയതും ഈ രാജ്യങ്ങളിൽ തന്നെ.
ഇവിടങ്ങളിൽ മതിയായ വിദ്യാഭ്യാസം, മിക്കപ്പോഴും ബിരുദവും പ്രൊഫഷണൽ രെജിസ്ട്രേഷനുമാണ് ഒരു രജിസ്റ്റർഡ് നഴ്സ് അഥവാ നഴ്സിംഗ് ഓഫീസർ ആകാനുള്ള അടിസ്ഥാന യോഗ്യത.
ഇന്ത്യയിൽ കാണപ്പെടുന്ന ഹോം നഴ്സ്, ഡോമസ്റ്റിക് നഴ്‌സ്‌ തുടങ്ങിയ തൊഴിലുകൾ പൊതുവേ ഇവിടങ്ങളിൽ കാണാൻ സാധിക്കുകയില്ല, പകരം ഹെൽത്ത്കെയർ അസിസ്റ്റന്റ്, സീനിയർ കെയറർ, ഹോം കെയർ, ഡോമിസിലറി കെയർ വർക്കർ, സപ്പോർട്ട് വർക്കർ തുടങ്ങിയ ആരോഗ്യ പരിചരണവുമായി ബന്ധപ്പെട്ട തൊഴിലുകൾ യുകെ പോലെയുള്ള ചില രാജ്യങ്ങളിൽ ഹെൽത്ത്‌ ആൻഡ് സോഷ്യൽ കെയറിന്റെ ഭാഗമായി കാണപ്പെടുന്നു.
ജർമ്മനി പോലെയുള്ള ചില രാജ്യങ്ങളിൽ നഴ്സിംഗ് പഠനം സ്റ്റൈപെൻടോടുകൂടി സൗജന്യമാണ് .
നഴ
്സിംഗ് കെയർ ഹോം
നഴ്സുമാരുടെ നേതൃത്വത്തിൽ പരിചരണവും ചികിത്സയും ആവശ്യമുള്ള രോഗികളെയും ചിലപ്പോൾ പ്രായമായവരെയും സ്ഥിരമായോ താൽക്കാലികമായോ താമസിപ്പിച്ചു ചികിത്സയും ശുശ്രൂഷയും നൽകുന്ന സ്ഥാപനങ്ങൾ ആണ് നഴ്സിംഗ് ഹോം അഥവാ നഴ്സിംഗ് കെയർ ഹോം എന്നറിയപ്പെടുന്നത്.
മുഖ്യമായും വിദഗ്ദ നഴ്സിംഗ് പരിചരണവും ചികിത്സയും  ആണ് ഇവിടങ്ങളിൽ നൽകി വരുന്നത്.
ആശുപത്രികളോട് ചേർന്നോ സ്വതന്ത്രമായോ ഇവ പ്രവർത്തിച്ചു വരുന്നു.
ദീർഘകാലവും ഹ്രസ്വകാലവും  പരിചരണം ആവശ്യമുള്ളവർക്ക് ഇവിടങ്ങളിൽ താമസ സൗകര്യവും ഭക്ഷണവും ചികിത്സയും നൽകി വരുന്നു.
ആളുകൾക്ക് വിനോദങ്ങൾക്ക് ഉള്ള സൗകര്യവും ഇവിടങ്ങളിൽ  നൽകി കാണാറുണ്ട്.
ലോകമെമ്പാടും നഴ്സിംഗ് ഹോമുകളിൽ നഴ്സിംഗ് മാനേജരുടെ നേതൃത്വത്തിൽ തന്നെയാണ് പരിചരണം  നൽകി വരുന്നത്.
നഴ്സുമാരെ സഹായിക്കാൻ ഹെൽത്ത്‌ കെയർ അസിസ്റ്റന്റ്മാരും ഇവിടെ ഉണ്ടാകാറുണ്ട്.
അമേരിക്കൻ ഐക്യനാടുകൾ, യുകെ, യൂറോപ്യൻ രാജ്യങ്ങൾ തുടങ്ങിയ വികസിത രാജ്യങ്ങളിൽ മെച്ചപ്പെട്ട നഴ്സിംഗ് ഹോമുകൾ സാധാരണമാണ്.
വളരെ മികച്ച സേവനവും സൗകര്യവുമാണ് ഇതിലൂടെ ജനങ്ങൾക്ക് ലഭ്യമാകുന്നത്.
ഇന്ത്യയിൽ ചില നഗരങ്ങളിൽ നഴ്സിംഗ് ഹോമുകൾ കാണാമെങ്കിലും അത്ര കണ്ടു സാർവത്രികമല്ല.
അന്താരാഷ്ട്ര നേഴ്‍സിങ് ദിനം
മെയ് മാസം 12 ന് അന്താരാഷ്ട്ര നേഴ്‍സിങ് ദിനമായി ആചരിക്കുന്നു.
ആധുനിക നഴ്‌സിങ്ങ് പ്രസ്ഥാനം ആരംഭിച്ച ഇംഗ്ലീഷ് വനിത ഫ്ളോറൻസ് നൈറ്റിങ്ഗേലിന്റെ ജന്മദിനമാണ് അന്ന്.
സാമൂഹിക പ്രവർത്തകയും പ്രമുഖ സ്റ്റാറ്റിസ്റ്റീഷ്യനുമായ ഫ്‌ളോറൻസ് നൈറ്റിംഗേൽ ഇറ്റലിയിലെ ഫ്ളോറെൻസിലാണ് ജനിച്ചത്.
19ാം നൂറ്റാണ്ടിൽ ക്രിമിയൻ യുദ്ധത്തിൽ മുറിവേറ്റ ഭടൻമാരെ ശുശ്രൂഷിക്കുന്നതിന് സ്വന്തം ജീവൻപോലും പണയം വച്ച് ക്യാമ്പുകളിൽ പ്രവർത്തിച്ച ഫ്‌ലോറൻസ് നൈറ്റിംഗേൽ വിളക്കേന്തിയ വനിത എന്നാണ് അറിയപ്പെടുന്നത്.
1850 ൽ ആദ്യമായി ലോകത്ത് നഴ്‌സുമാർക്കായി ഒരു ട്രെയ്‌നിംഗ് സെന്റർ സ്ഥാപിച്ചതും ഫ്‌ലോറൻസ് നൈറ്റിംഗേലാണ്.
ലണ്ടനിലെ കിങ്‌സ് കോളേജിന്റെ ഭാഗമാണ് ഇന്ന് ആ സ്ഥാപനം.
ബ്രിട്ടീഷ് സൈനികരുടെ ആരോഗ്യത്തിൽ ശ്രദ്ധ ഊന്നിയ നൈറ്റിംഗേൽ പിന്നീട് ഇന്ത്യയിലെ മാലിന്യ സംസ്കരണം, ശുചിത്വം, ശുദ്ധജലലഭ്യത, ചികിത്സ, രോഗി പരിചരണം തുടങ്ങിയ പൊതുജനാരോഗ്യ വിഷയങ്ങളിൽ പഠനങ്ങൾ നടത്തി.
ഇന്ന് ആധുനിക രീതിയിലുള്ള ട്രെയ്‌നിംഗ് സംവിധാനവും കൂടുതൽ അറിവുകളും ലോകത്ത് നഴ്‌സുമാരെ കൂടുതൽ നൈപുണ്യമുള്ളവരാക്കി മാറ്റിയിട്ടുണ്ട്.
നൈറ്റിംഗേലിന്റെ ത്യാഗത്തെ സ്മരിച്ചുകൊണ്ട് നഴ്‌സസ് ദിനാഘോഷം നടത്തുമ്പോൾ ഇന്നത്തെ കാലഘട്ടത്തിന്റെ വെല്ലുവിളികൾ ഏറ്റെടുക്കുന്നതിന് തയ്യാറാവുന്നതിനുള്ള സന്ദേശമാണ് നഴ്‌സിംഗ് സമൂഹം പ്രചരിപ്പിക്കുന്നത് .
കേരളത്തിലെ പ്രധാനപ്പെട്ട നഴ്സിംഗ് കോളേജുകൾ
കേരളത്തിൽ സർക്കാർ മേഖലയിലും സ്വകാര്യ മേഖലയിലും സഹകരണ മേഖലയിലും ധാരാളം നഴ്സിംഗ് കോളേജുകൾ പ്രവർത്തിച്ചു വരുന്നുണ്ട്.
നഴ്സിംഗ് കൌൺസിൽ അംഗീകാരത്തോടെ ആയിരിക്കണം ഇവയുടെ പ്രവർത്തനം എന്ന് നിർബന്ധമുണ്ട്.
മിക്കവാറും സർക്കാർ മെഡിക്കൽ കോളേജുകളോട് ചേർന്ന് നഴ്സിംഗ് കോളേജുകൾ പ്രവർത്തിച്ചു വരുന്നുണ്ട്.
വിദ്യാർഥികൾക്ക് കുറഞ്ഞ ചിലവിൽ ഇവിടെ നഴ്സിംഗ് ബിരുദ (ബിഎസ്സി നഴ്സിംഗ്), പോസ്റ്റ്‌ ബേസിക് ബിഎസ്സി നഴ്സിംഗ്, സ്റ്റൈപെൻഡ് അല്ലെങ്കിൽ  സ്കോളർഷിപ്പോടെ ബിരുദാനന്തര ബിരുദ കോഴ്സുകൾ  (എംഎസ്സി നഴ്സിംഗ്) പഠിക്കുവാൻ സാധിക്കുന്നതാണ്.
സർക്കാർ നഴ്സിംഗ് കോളേജുകൾ
കോളേജ് ഓഫ് നഴ്സിംഗ്, തിരുവനന്തപുരം
കോളേജ് ഓഫ് നഴ്സിംഗ്, പാരിപ്പള്ളി, കൊല്ലം
കോളേജ് ഓഫ് നഴ്സിംഗ്, ആലപ്പുഴ
കോളേജ് ഓഫ് നഴ്സിംഗ്, കോട്ടയം
കോളേജ് ഓഫ് നഴ്സിംഗ്, എറണാകുളം
കോളേജ് ഓഫ് നഴ്സിംഗ്, തൃശൂർ
കോളേജ് ഓഫ് നഴ്സിംഗ്, കോഴിക്കോട്
കോളേജ് ഓഫ് നഴ്സിംഗ്, കണ്ണൂർ
കോളേജ് ഓഫ് നഴ്സിംഗ്, മഞ്ചേരി, മലപ്പുറം
സർക്കാർ ഏജൻസിയായ സിമെറ്റിന്റെ (SIMET) കീഴിലും ധാരാളം നഴ്സിംഗ് കോളേജുകൾ പ്രവർത്തിക്കുന്നുണ്ട്.
സിമെറ്റ് കോളേജ് ഓഫ് നഴ്സിംഗ്, നെയ്യാറ്റിൻകര, തിരുവനന്തപുരം ജില്ല സിമെറ്റ് കോളേജ് ഓഫ് നഴ്സിംഗ്, മുട്ടത്തറ,  തിരുവനന്തപുരം ജില്ല സിമെറ്റ് കോളേജ് ഓഫ് നഴ്സിംഗ്, വർക്കല,  തിരുവനന്തപുരം ജില്ല സിമെറ്റ് കോളേജ് ഓഫ് നഴ്സിംഗ്, കോന്നി, പത്തനംതിട്ട ജില്ല സിമെറ്റ് കോളേജ് ഓഫ് നഴ്സിംഗ്, നൂറനാട്, ആലപ്പുഴ ജില്ല സിമെറ്റ് കോളേജ് ഓഫ് നഴ്സിംഗ്, പള്ളുരുത്തി, എറണാകുളം ജില്ല സിമെറ്റ് കോളേജ് ഓഫ് നഴ്സിംഗ്, മലമ്പുഴ, പാലക്കാട്‌ ജില്ല സിമെറ്റ് കോളേജ് ഓഫ് നഴ്സിംഗ്, ധർമ്മടം, കണ്ണൂർ ജില്ല സിമെറ്റ് കോളേജ് ഓഫ് നഴ്സിംഗ്, തളിപ്പറമ്പ്, കണ്ണൂർ ജില്ല സിമെറ്റ് കോളേജ് ഓഫ് നഴ്സിംഗ്, ഉദുമ, കാസർകോട് ജില്ല
സർക്കാർ ഏജൻസിയായ സിപാസിന്റെ മേൽനോട്ടത്തിൽ കൊട്ടാരക്കരയിൽ നഴ്സിംഗ് കോളേജ് പ്രവർത്തിക്കുന്നുണ്ട്.
ഇൻസ്റ്റിറ്റ്യൂട്ട് ഓഫ് നഴ്സിംഗ് എഡ്യൂക്കേഷൻ, SME, സിപാസ്, കൊട്ടാരക്കര, കൊല്ലം ജില്ല
CAPEന്റെ കീഴിൽ
CAPE കോളേജ് ഓഫ് നഴ്സിംഗ്, പുന്നപ്ര, ആലപ്പുഴ ജില്ല സ്വകാര്യ നഴ്സിംഗ് കോളേജുകൾ അനന്തപുരി ഹോസ്പിറ്റൽസ് ആൻഡ് റിസർച്ച് ഇൻസ്റ്റിറ്റ്യൂട്ട്, തിരുവനന്തപുരം കിംസ് കോളേജ് ഓഫ് നഴ്സിംഗ്, തിരുവനന്തപുരം അമൃത കോളേജ് ഓഫ് നഴ്സിംഗ്, എറണാകുളം അൽ ശിഫ കോളേജ് ഓഫ് നഴ്സിംഗ്, മലപ്പുറം സരസ്വതി കോളേജ് ഓഫ് നഴ്സിംഗ്, പാറശാല ഉപാസന കോളേജ് ഓഫ് നഴ്സിംഗ്, കൊല്ലം ബേബി മെമ്മോറിയൽ കോളേജ് ഓഫ് നഴ്സിംഗ്, കോഴിക്കോട് വിജയ കോളേജ് ഓഫ് നഴ്സിംഗ്, കൊട്ടാരക്കര സ്കൂൾ ഓഫ് മെഡിക്കൽ എഡ്യൂക്കേഷൻ, കോട്ടയം ചിത്ര കോളേജ് ഓഫ് നഴ്സിംഗ്, പന്തളം, പത്തനംതിട്ട എൻ എസ് മെമ്മോറിയൽ കോളേജ് ഓഫ് നഴ്സിംഗ്, പാലത്തറ, കൊല്ലം മെഡിക്കൽ ട്രസ്റ്റ്‌ കോളേജ് ഓഫ് നഴ്സിംഗ്, എറണാകുളം പരബ്രഹ്മ കോളേജ് ഓഫ് നഴ്സിംഗ്, ഓച്ചിറ വിഎൻഎസ്എസ് കോളേജ് ഓഫ് നഴ്സിംഗ്, കൊല്ലം പിആർഎസ് കോളേജ് ഓഫ് നഴ്സിംഗ്, തിരുവനന്തപുരം ശിവഗിരി മെഡിക്കൽ മിഷൻ കോളേജ് ഓഫ് നഴ്സിംഗ്, തിരുവനന്തപുരം എസ്പി ഫോർട്ട്‌ കോളേജ് ഓഫ് നഴ്സിംഗ്, തിരുവനന്തപുരം അഹല്യ കോളേജ് ഓഫ് നഴ്സിംഗ്, എലപുള്ളി, പാലക്കാട്‌ ഇന്ദിരാ ഗാന്ധി കോളേജ് ഓഫ് നഴ്സിംഗ്, എറണാകുളം ഇഎംഎസ് കോളേജ് ഓഫ് നഴ്സിംഗ്, പെരിന്തൽമണ്ണ, മലപ്പുറം ബിസിഎഫ് കോളേജ് ഓഫ് നഴ്സിംഗ്, വൈക്കം, കോട്ടയം ശ്രീ ഗോകുലം നഴ്സിംഗ് കോളേജ്, വെഞ്ഞാറമൂട്, തിരുവനന്തപുരം ശ്രീ ആഞ്ജനേയ കോളേജ് ഓഫ് നഴ്സിംഗ്, കോഴിക്കോട് ദേശീയ തലത്തിലെ പ്രധാനപ്പെട്ട നഴ്സിംഗ് കോളേജുകൾ
ദേശീയ തലത്തിൽ മികവുറ്റ സ്ഥാപനങ്ങളായ ആൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് അഥവാ ഐയിംസ് (AIIMS) മെഡിക്കൽ കോളേജ് ആശുപത്രികളോട് ചേർന്നും, പോണ്ടിച്ചേരിയിലെ ജിപ്മർ (JIPMER), ബാംഗ്ലൂരിലെ നിംഹാൻസ് (NIMHANS), സൈന്യത്തിന്റെ കീഴിലുള്ള AFMC പൂനെ തുടങ്ങിയ പേരുകേട്ട കേന്ദ്ര സർക്കാർ സ്ഥാപനങ്ങളിൽ നഴ്സിംഗ് കോളേജുകൾ പ്രവർത്തിച്ചു വരുന്നു.
ഇവിടങ്ങളിൽ എംബിബിഎസ്,  ബിഎസ്സി നഴ്സിംഗ്, എംസ്സി നഴ്സിംഗ് തുടങ്ങിയ കോഴ്സുകൾ ഉയർന്ന നിലവാരത്തിലും കുറഞ്ഞ ഫീസിലും ലഭ്യമാക്കിയിട്ടുണ്ട്.
മലയാളികൾ ഉൾപ്പെടെ ധാരാളം വിദ്യാർഥികളാണ് ഇവിടങ്ങളിൽ പഠിച്ചു വരുന്നത്.
കർണാടക (ഉഡുപ്പി) കേന്ദ്രീകരിച്ചു പ്രവർത്തിക്കുന്ന മണിപാൽ യൂണിവേഴ്സിറ്റി ഉൾപ്പെടെ പേരുകേട്ട ധാരാളം സ്വകാര്യ യൂണിവേഴ്സിറ്റികളിലും, ആശുപത്രികളിലും,  മെഡിക്കൽ കോളേജുകളിലും നഴ്സിംഗ് കോളേജുകൾ പ്രവർത്തിച്ചു വരുന്നു.
ഇന്ത്യയിലെ പ്രസിദ്ധമായ AIIMS നഴ്സിംഗ് കോളേജുകൾ താഴെ കൊടുക്കുന്നു.
* AIIMS New Delhi
* AIIMS Gorakhpur, UP
* AIIMS Rae Bareli, UP
* AIIMS Bhopal, Madhya Pradesh
* AIIMS Bathinda, Punjab
* AIIMS Bhubaneswar, Orissa
* AIIMS Madurai, Tamil Nadu
* AIIMS Bibinagar, Hyderabad, Telangana
* AIIMS Mangalagiri, Andhra Pradesh
* AIIMS Nagpur, Maharashtra
* AIIMS Raipur, Chattisgarh
* AIIMS Bilaspur, Chattisgarh
* AIIMS Guwahati, Assam
* AIIMS Rajkot, Gujarat
* AIIMS Patna, Bihar
* AIIMS Jodhpur, Rajasthan
* AIIMS Rishikesh, Uttarakhand
* AIIMS Deoghar, Uttarakhand
* AIIMS Kalyani, Kolkota, West Bengal
* AIIMS Vijaypur, Jammu and Kashmir ചിത്രശാല രണ്ടാം ലോക മഹായുദ്ധക്കാലത്തെ ഒരു അമേരിക്കൻ നേഴ്സിന്റെ ചിത്രം ഫ്ലോറൻസ് നൈറ്റിൻഗേൽ അവലംബം Parks  Text Book of Preventive and Social Medicine,19th Ed, Page:534 ( "The secret of national health lies in the homes of the people") കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ %E0%B4%A8%E0%B4%B4%E0%B5%8D_%E0%B4%B8%E0%B4%BF%E0%B4%99%E0%B5%8D എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
സി.എൻ. കരുണാകരൻ ഇംഗ്ലീഷ് വിലാസം https://ml.wikipedia.org/wiki/C.
N._Karunakaran
ഇന്ത്യയിൽ നിന്നുള്ള പ്രശസ്ത ചിത്രകാരനായ സി.എൻ. കരുണാകരൻ കേരളത്തിലെ തൃശ്ശൂർ ജില്ലയിലെ ഗുരുവായൂരിൽ 1940 -ൽ ജനിച്ചു.
അദ്ദേഹം കേരള ലളിതകലാ അക്കാദമിയുടെ അദ്ധ്യക്ഷനാണ്.
തന്റെ കലാചാതുരിക്കും വർണ്ണങ്ങളിലെ വൈവിധ്യത്തിനും ലോകപ്രശസ്തനാണ് അദ്ദേഹം.
സി.എൻ. കരുണാകരൻ
അമേരിക്കയിലെ വാഷിംഗ്ടൺ ഇന്ത്യൻ എംബസിയിൽ അദ്ദേഹത്തിന്റെ ചിത്ര പ്രദർശനം 2003 സെപ്റ്റംബർ 5 -നു നടന്നു.
ഇതിനു ശേഷം അദ്ദേഹത്തിന്റെ അമേരിക്കൻ പര്യടനത്തിന്റെ ഭാഗമായി അതിഥി ഇന്ത്യൻ റെസ്റ്റാറന്റിലും വിർജ്ജീനിയ കലാ പ്രദർശന ശാലയിലും നടന്നു.
സി.എൻ. കരുണാകരന്റെ ഒരു ചാർക്കോൾരചന
കേരളത്തിലെ ആദ്യത്തെ സ്വകാര്യ കലാപ്രദർശന ശാലയായിരുന്ന ചിത്രകൂടം അദ്ദേഹമാണ് ആരംഭിച്ചത്.
1973 മുതൽ 1977 വരെ ഈ പ്രദർശനശാല പ്രവർത്തിച്ചു.
കുറച്ച് മലയാളം ചലച്ചിത്രങ്ങൾക്ക് കലാസംവിധാനവും അദ്ദേഹം നിർവ്വഹിച്ചിട്ടുണ്ട്.
2013 ഡിസംബർ 14-ന് ഹൃദയാഘാതം മൂലം അന്തരിച്ചു.
ഗുരുവായൂരിലെ ബ്രഹ്മകുളം എന്ന ഗ്രാമത്തിലായിരുന്നു ജനനം.
ചിത്രകലയിൽ താൽപര്യമുള്ളവരൊന്നും അദ്ദേഹത്തിന്റെ കുടുംബത്തിൽ ഉണ്ടായിരുന്നില്ല.
സ്ക്കൂളിൽ പഠിക്കാൻ മിടുക്കനല്ലായിരുന്നു.
അതുകൊണ്ട് സഹപാഠികളുടെ ഇടയിൽ ശ്രദ്ധിക്കപ്പെടുന്നതിനു വേണ്ടിയാണ് ചിത്രം വര തുടങ്ങിയത്.
സ്ക്കൂൾ വിദ്യാഭാസം പൂർത്തിയാക്കാതെ പന്ത്രണ്ടാം വയസ്സിൽ മദ്രാസ് സ്ക്കൂൾ ഓഫ് ആർട്സിൽ ചേരുന്നതിനു വേണ്ടി മദ്രാസിലേക്ക് വണ്ടി കയറി.
പെയ്‌ന്റിങ്ങിലായിരുന്നു താൽപര്യം.
പ
ക്ഷെ പത്താം ക്ലാസ് ഇല്ലാത്തതു കൊണ്ട് അതിനു ചേരാനായില്ല.
ഡിസൈനിങ് കോഴ്സിനാണ് ചേർന്നത്.
ഒന്നാം റാങ്കോടെ പ്രവേശന പരീക്ഷയും സ്വർണ്ണമെഡലോടെ ഡിസൈനിങ് കോഴ്സും പാസായി.
രചനയിലെ മികവു കണ്ട് പിന്നീട് അദ്ദേഹത്തിന് പെയ്‌ന്റിങിൽ പ്രവേശനം ലഭിച്ചു.
അവിടെയും ഒന്നാം റാങ്കോടെ പാസ്സായി.
എം.കെ.കെ. നായരുടെ പ്രേരണയിൽ കലാപീഠത്തിൻ അദ്ധ്യാപകനായി ചേർന്നെങ്കിലും അധികകാലം അതിൽ തുടരാനായില്ല.
പിന്നീട് എറണാകുളത്ത് എം.ജി.റോഡിൽ ചിത്രകൂടം എന്ന കലാപ്രദർശന ശാല തുടങ്ങി.
മൂന്നര വർഷത്തോളം അതു കൊണ്ടുനടന്നു.
പിന്നീട് ആനുകാലികങ്ങളിൽ വരച്ചും കമേഴ്സ്യൽ ചിത്രരചനയിലേർപ്പെട്ടുമാണ് ജീവിതം മുന്നോട്ടു കൊണ്ടു പോയത്.
കാലക്രമേണ അദ്ദേഹത്തിന്റെ പെയ്‌ന്റിങ്ങുകളും മെറ്റൽ, സിമന്റ് റിലീഫുകളും ശ്രദ്ധിക്കപ്പെട്ടു തുടങ്ങി.
അദ്ദേഹത്തിന്റെ ചിത്രങ്ങളുടെ അച്ചടിപ്പകർപ്പുകൾക്കും വലിയ സ്വീകാര്യത കിട്ടി.
50 ഏകാംഗചിത്രപ്രദർശനങ്ങളും ലോകത്തിന്റെ വിവിധ ഭാഗങ്ങളിലായി അദ്ദേഹം നടത്തി.
സി.എൻ. കരുണാകരനു ലഭിച്ച പ്രധാന പുരസ്കാരങ്ങൾ മദ്രാസ് സർക്കാ‍രിന്റെ പുറത്തിറങ്ങുന്ന ഏറ്റവും നല്ല വിദ്യാർത്ഥിക്കുള്ള പുരസ്കാരം - 1956 മദ്രാസ് ലളിതകലാ അക്കാദമി പുരസ്കാരം - 1964 കേരള ലളിതകലാ അക്കാദമി പുരസ്കാരം - 1971 , 1972 , 1975 പി.ടി. ഭാസ്കര പണിക്കർ പുരസ്കാരം - 2000 മലയാറ്റൂർ രാമകൃഷ്ണൻ പുരസ്കാരം - 2003 കേരള ലളിതകലാ അക്കാദമി ഫെല്ലോഷിപ്പ് - 2005 അദ്ദേഹം കലാസംവിധാനം നിർവ്വഹിച്ച ചിത്രങ്ങൾ അശ്വത്ഥാമാവ് ഒരേ തൂവൽ പക്ഷികൾ അക്കരെ പുരുഷാർത്ഥം ആലീസിന്റെ അന്വേഷണം അവലംബം Chithrakala Oru Samagra Padanam , book written by R. Raveendanath പുറത്തുനിന്നുള്ള കണ്ണികൾ C. N. Karunakaran എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.cnkarunakaran.com Archived 2018-08-05 at the Wayback Machine http://www.orgpeople.com/prof-artist/c%20n%20karunakaran/karunakaran.htm Archived 2005-12-19 at the Wayback Machine http://www.kalakeralam.com/artistd/cnkarunakaran.htm Archived 2006-11-16 at the Wayback Machine http://www.artkerala.com/artist_info/Artist_item.asp?
Artist_ID=52 Archived 2006-05-30 at the Wayback Machine http://www.edasseri.org/celebrations/orthiccreativecenter.htm Archived 2006-06-17 at the Wayback Machine http://www.thehinduimages.com/hindu/photoDetail.do?photoId=4608376 Archived 2007-09-28 at the Wayback Machine ഇന്ത്യക്കാരുടെ ജീവചരിത്രത്തെ കുറിച്ചുള്ള ഈ ലേഖനം അപൂർണ്ണമാണ്.
മനുഷ്യരിലും മൃഗങ്ങളിലുമുള്ള രോഗങ്ങൾ (അസുഖങ്ങൾ) കൈകാര്യം ചെയ്യുന്ന ശാസ്ത്രീയമായ പരിശീലനമാണ് വൈദ്യശാസ്ത്രം .
ശാസ്ത്രീയമായ തെളിവുകളുടെ അടിസ്ഥാനത്തിൽ ഉള്ള ചികിത്സ രീതിയെയാണ് ആധുനിക വൈദ്യശാസ്ത്രം അഥവാ മോഡേൺ മെഡിസിൻ എന്ന് വിളിക്കുന്നത്.
പരിചരണം, നിർണയം, പ്രതിരോധം , ചികിത്സ, പരിക്കിന്റെയോ രോഗത്തിന്റെയോ ശമനം, ആരോഗ്യം മെച്ചപ്പെടുത്തൽ എന്നിവ വൈദ്യശാസ്ത്രത്തിൽ ഉൾപ്പെടുന്നു.
മെഡിസിൻ പരിശീലിക്കുന്ന ആളുകളെ മിക്കപ്പോഴും ഭിഷ്വഗരൻ അല്ലെങ്കിൽ ഫിസിഷ്യൻ എന്ന് വിളിക്കുന്നു.
പലപ്പോഴും ഡോക്ടർമാർ നഴ്സുമാരുമായും ഫാർമസിസ്റ്റ് തുടങ്ങിയ മറ്റ് പല തരത്തിലുള്ള ആരോഗ്യ പരിപാലന വിദഗ്ധരുമായും സഹകരിച്ചു പ്രവർത്തിക്കുന്നു.
പല ഡോക്ടർമാരും ഒരു തരത്തിലുള്ള മെഡിക്കൽ ജോലികളിൽ വൈദഗ്ദ്ധ്യം നേടിയിട്ടുണ്ട്.
ഉദാഹരണത്തിന് കുട്ടികളുടെ ആരോഗ്യത്തെക്കുറിച്ചുള്ള മെഡിക്കൽ സ്പെഷ്യാലിറ്റിയാണ് പീഡിയാട്രിക്സ് .
വൈദ്യത്തിന്റെ പരമമായ ലക്ഷ്യം മരണത്തെ രോഗിയിൽ നിന്ന് മാറ്റിനിർത്തുക എന്നതാണ്.
പ്രകൃതിയിൽ നിന്നും ലഭ്യമായ ചെടികളും മറ്റും ഉപയോഗിച്ചാണ് പ്രാചീനമനുഷ്യർ ചികിത്സ നടത്തിയിരുന്നത്.
വർഷങ്ങളായി കൈമാറ്റപ്പെട്ട അറിവുകൾ സമാഹരിച്ചതോടെ പല തരത്തിലുള്ള വൈദ്യശാഖകളും ഉടലെടുത്ത് തുടങ്ങി.
ആയുർവേദം ഭാരതത്തിൽ രൂപം പ്രാപിച്ച വൈദ്യശാസ്ത്ര രീതിയാണ്.
മിക്ക സംസ്കൃതികൾക്കും അവരുടേതായ വൈദ്യശാസ്ത്ര രീതികൾ ഉണ്ടായിരുന്നു.
ഇന്ന് പക്ഷേ ആധുനികവൈദ്യമാണ് കൂടുതൽ പ്രചാരം നേടിയിരിക്കുന്നത്.
ആയുർവേദം , ഹോമിയോപ്പതി , യുനാനി , പ്രകൃതിചികിത്സ , ഹിജാമ , അക്യുപങ്ചർ തുടങ്ങിയ ഇതര മാർഗങ്ങളും വൈദ്യ ചികിത്സ രംഗത്ത് ഇന്നുണ്ട്.
അലോപ്പതിയെ ആധുനിക വൈദ്യശാസ്ത്രമായി തെറ്റിദ്ധരിക്കാറുണ്ട്.